laion/Wikipedia-Exotic huggingface dataset:
Uue-Kariste

Uue-Kariste on küla Viljandi maakonnas Mulgi vallas. Enne Eesti omavalitsuste haldusreformi 2017. aastal kuulus küla Halliste valda. 2000. a. rahvaloenduse andmeil elas külas 59 elanikku. Külast voolab läbi Pale jõgi, millele on paisutatud Uue-Kariste järv. Uue-Kariste rahvamaja Maa-amet, vaadatud 21.11.2020. Statistikaameti statistika andmebaas, vaadatud 3.05.2024. Eesti haldus- ja asustusjaotuse klassifikaator, vaadatud 9.06.2014. Pale jõgi Eesti looduse infosüsteemis (vaadatud 19.08.2016) Uue-Kariste järv Eesti looduse infosüsteemis (vaadatud 19.08.2016) Sissekanne eestigiid.ee veebilehel
Sean Longstaff

Sean David Longstaff (sündinud 30. oktoobril 1997 North Shieldsis) on Inglismaa jalgpallur, kes mängib poolkaitsjana Premier League'i klubis Newcastle United. Ta alustas Newcastle Unitedis ka klubikarjääri. Hooaja 2016/17 teises pooles oli ta Newcastle Unitedist laenul Šotimaa kõrgliigaklubis Kilmarnock. Hooajal 2017/18 oli ta laenul Inglismaa tugevuselt kolmanda liiga klubis Blackpool. Newcastle Unitedi põhimeeskonnas debüteeris Longstaff 2018. aasta augustis. Inglismaa kõrgliigas tegi ta debüüdi sama aasta 26. detsembril mängus Liverpooli vastu. Inglismaa kõrgliigas lõi ta esimese värava 26. veebruaril 2019 mängus Burnley vastu. Tema noorem vend Matty Longstaff on samuti jalgpallur. Vendade isa David Longstaff on endine jäähokimängija, kes mängis aastaid Suurbritannia jäähokikoondises. "Newcastle United – Matthew Longstaff". Newcastle United. Originaali arhiivikoopia seisuga 19. jaanuar 2019. Vaadatud 27.4.2023.
Rimmu

Rimmu on küla Viljandi maakonnas Mulgi vallas. Enne Eesti omavalitsuste haldusreformi 2017. aastal kuulus küla Halliste valda. Suuremal osal küla lõuna- ja edelapiiril, samuti külast läbi voolab Kõpu jõgi. Maa-amet, vaadatud 21.11.2020. Statistikaameti statistika andmebaas, vaadatud 30.04.2024. Eesti haldus- ja asustusjaotuse klassifikaator, vaadatud 9.06.2014. Kõpu jõgi Eesti looduse infosüsteemis (vaadatud 19.08.2016)
Callum Wilson

Callum Eddie Graham Wilson (sündinud 27. veebruaril 1992 Coventrys) on Inglismaa jalgpallur, kes mängib Inglismaa Premier League'i klubis Newcastle United ja Inglismaa jalgpallikoondises. Ta alustas klubikarjääri kodulinnaklubis Coventry City. Klubi põhimeeskonnas debüteeris ta 12. augustil 2009 liigakarika mängus Hartlepool Unitedi vastu. Liigadebüüdi tegi ta Inglismaa esiliigas 2010. aasta detsembris mängus Queens Park Rangersi vastu. Hooaja 2010/11 teises pooles oli ta laenul Inglismaa tugevuselt viienda liiga klubis Kettering Town ja hooajal 2011/12 samasse liigasse kuuluvas klubis Tamworth. Aastatel 2012–2014 mängis Wilson Coventry Cityga Inglismaa tugevuselt kolmandas liigas. Hooajal 2013/14 lõi Wilson liigas 21 väravat ning valiti Coventry City aasta mängijaks ja liigahooaja sümboolsesse koosseisu. 2014. aasta juulis sõlmis Wilson lepingu Inglismaa esiliigaklubiga AFC Bournemouth.. Hooajal 2014–15 lõi Wilson Inglismaa esiliigas 20 väravat ja aitas klubil esmakordselt Inglismaa kõrgliigasse pääseda. Inglismaa kõrgliigas lõi Wilson esimesed väravad 22. augustil 2015, kui tegi West Ham Unitedi vastu kübaratriki. Bournemouthiga oli tema edukaim hooaeg Inglismaa kõrgliigas 2018/19, mil ta lõi 14 väravat. 2020. aasta septembris sõlmis Wilson lepingu Newcastle Unitediga. Ülemineku arvatav suurus oli 20 miljonit naelsterlingit, millega sai Wilson toona Newcastle Unitedi kolmandaks kõige kallimaks ostuks. Esimesel hooajal Newcastle Unitedis lõi Wilson Inglismaa kõrgliigas 12 väravat ja valiti klubi hooaja parimaks mängijaks. Inglismaa jalgpallikoondises debüteeris Wilson 15. novembril 2018 sõprusmängus USA vastu ja lõi selles mängus ka värava. Wilson sai sellega kõige esimeseks Bournemouthi mängijaks, kes on Inglismaa koondises värava löönud. Ta kuulus Inglismaa koondisse 2022. aasta maailmameistrivõistlustel. Carpenter, Steve (7. juuli 2014). "Callum Wilson thanks Sky Blues after signing for Bournemouth". Coventry Observer. Originaali arhiivikoopia seisuga 18. oktoober 2014. Begley, Emlyn (22. august 2015). "West Ham United 3–4 AFC Bournemouth". BBC Sport. Vaadatud 15. novembril 2018. "Newcastle sign former Bournemouth pair Callum Wilson and Ryan Fraser". BBC Sport. 7. september 2020. Vaadatud 13. septembril 2020. "Callum Wilson: Newcastle sign Bournemouth striker for £20m". Sky Sports (inglise). Vaadatud 30. jaanuaril 2021. McNulty, Phil (15. november 2018). "England 3–0 USA". BBC Sport. Vaadatud 15. novembril 2018.  Callum Wilson – pildid, videod ja helifailid Wikimedia Commonsis Profiil Newcastle Unitedi kodulehel
Pornuse

Pornuse on küla Viljandi maakonnas Mulgi vallas. Pornusel asub Halliste kirik ja Halliste põhikool. Küla kirdepiiril voolab Pornuse oja, millele on paisutatud Pornuse paisjärv. Enne Eesti omavalitsuste haldusreformi 2017. aastal kuulus küla Halliste valda. Pornuse mõis Maa-amet, vaadatud 21.11.2020. Statistikaameti statistika andmebaas, vaadatud 29.04.2024. Eesti haldus- ja asustusjaotuse klassifikaator, vaadatud 9.06.2014.
Simon Ehammer

Simon Ehammer (sündinud 7. veebruaril 2000 Steinis) on Šveitsi kümnevõistleja. Ta võitis 2018. aasta juunioride maailmameistrivõistlustel Tamperes austraallaste Ashley Moloney ja Gary Haasbroeki järel kümnevõistluse pronksmedali isikliku rekordiga 7642 punkti. 2019. aasta Euroopa juunioride meistrivõistlustel Boråsis võitis ta Šveitsi juunioride rekordi 7851 punktiga kuldmedali. 2021. aasta Euroopa sisemeistrivõistlustel oli ta viie ala järel medalikonkurentsis, kuid ei suutnud teivashüppes ületada algkõrgust. Euroopa U23 meistrivõistlustel Tallinnas võitis ta kuldmedali kaugushüppes, hüpates finaalis 8.10. 2022. aasta sisemaailmameistrivõistlustel Belgradis võitis Ehammer seitsmevõistluses Šveitsi rekordiga 6363 punkti Damian Warneri järel hõbemedali. Maailmameistrivõistlustel Eugene'is osales ta kaugushüppes ja sai tulemusega 8.16 Wang Jianani ja Miltiádis Tentóglou järel pronksmedali. Euroopa meistrivõistlustel Münchenis püstitas ta isiklikud rekordid kõrgushüppes ja teivashüppes ning võitis kümnevõistluses Šveitsi rekordiga 8468 punkti Niklas Kauli järel hõbemedali. 2023. aasta Euroopa sisemeistrivõistlustel katkestas ta seitsmevõistluse pärast kaugushüppes tulemuseta jäämist. Maailmameistrivõistlustel Budapestis osales ta taas kaugushüppes, kus pääses finaali ja sai tulemusega 7.87 9. koha. 2024. aasta sisemaailmameistrivõistlustel Glasgow's viis Ehammer seitsmevõistluses Šveitsi rekordi 6418 punktini ja tuli Sander Skotheimi ja Johannes Ermi ees maailmameistriks. Juunis toimunud Euroopa meistrivõistlustel Roomas osales ta kaugushüppes ja võitis Miltiádis Tentóglou ja Mattia Furlani järel pronksmedali tulemusega 8.31. Ehammerile kuulub kümnevõistlejate maailmarekord kaugushüppes 8.45. Kümnevõistlus – 8468 punkti NR, 16. august 2022, München Seitsmevõistlus – 6418 punkti NR, 3. märts 2024, Glasgow Väljas Sees Allikas: Rahvusvaheline Kergejõustikuliit "Vaata Šveitsi noormehe imelist hüpet, millega purustati mitmevõistluse maailmarekord". delfi.ee. Vaadatud 28. aprillil 2023. Simon Ehammer Rahvusvahelise Kergejõustikuliidu kodulehel (inglise)
Kreeka-Baktria kuningriik

Kreeka-Baktria kuningriik oli hellenistlik riik tänapäeva Kesk-Aasias. Aastal 225 eKr kuulutas Seleukiidide riigi satraap Diodotos ennast Baktria kuningaks ja lõi iseseisva Kreeka-Baktria riigi. Kreeka-Baktria kestis kuni aastani 120 eKr, kui selle vallutasid Kušaanid. Kreeka-Baktria kultuur hääbus aastaks 0 ja kreeklaste järeltulijad sulandusid kohaliku rahva hulka. Kreeka-Baktria linnadest on arheoloogiliselt uuritud Ai Khanoumi praeguse Afganistani põhjaosas. "Kreeklased Indias", Horisont 2021-1 (lk 50–55) Varjatud ajalugu: vanadel kreeklastel olid Indias kolooniad ja nad võtsid ka budismi omaks
Kulla

Kulla on küla Viljandi maakonnas Mulgi vallas. Asub Hallistest edelas. Enne Eesti omavalitsuste haldusreformi 2017. aastal kuulus küla Halliste valda. Külas asus Kulla hiietamm. Halliste kalmistu Maa-amet, vaadatud 21.11.2020. Statistikaameti statistika andmebaas, vaadatud 26.04.2024. Eesti haldus- ja asustusjaotuse klassifikaator, vaadatud 9.06.2014.
Encore '22

"Encore '22" on Vanilla Ninja singel, mis ilmus 2022. aasta märtsis. See on esimene lugu, kus teeb kaasa bändiga 2022. aasta alguses liitunud Kerli Kivilaan.
Hope (album)

"Hope" on Stefan Airapetjani debüütalbum, mis ilmus 2022. aasta novembris. Hope Kiri Külmkapi Peal We'll Be Fine Miraaž Doomino (koos. Liis Lemsaluga) Taevasse Without You Laura Kaitseta Better Days Oh My God Let Me Know Never Let Go By My Side Avame tiivad
Renaud Franz von Liphart

Renaud Franz von Liphart (vene keeles Роман Эрнестович Липгарт Roman Ernestovitš Lipgart; 15. juuli 1880 Pariis – 3. märts 1942 Leningrad) oli baltisaksa päritolu Venemaa Keisririigi ja Nõukogude Liidu mereväelane, 2. järgu kapten. Liphardt lõpetas Peterburis Mereväe kadetikorpuse. 1904. aastal oli ta kuu aega Venemaa keiserliku laevastiku allveelaeva Delfin komandör (3. septembrist kuni 15. oktoobrini). Aastatel 1918–1919 oli ta Petrogradi sõjasadama komandör. Liphart suri Leningradi blokaadi ajal. Ta oli Ernst von Lipharti poeg ja Carl Eduard von Lipharti lapselaps.
Hõbemäe

Hõbemäe on küla Viljandi maakonnas Mulgi vallas. Enne Eesti omavalitsuste haldusreformi 2017. aastal kuulus küla Halliste valda. Külas saab alguse Pale jõgi. Maa-amet, vaadatud 21.11.2020. Statistikaameti statistika andmebaas, vaadatud 26.04.2024. Eesti haldus- ja asustusjaotuse klassifikaator, vaadatud 9.06.2014.
Gustav Erdman

Gustav Fjodorovitš Erdman (vene keeles Густав Фёдорович Эрдман; 10. jaanuar (vkj 29. detsember 1818) 1819 – 9. veebruar (vkj 28. jaanuar) 1883 Tallinn) oli Venemaa Keisririigi mereväelane, viitseadmiral. Erdman lõpetas Peterburis Mereväe kadetikorpuse. 1868. aasta sügisel juhtis Erdman Kroonlinna sadamavetes allveelaeva katsetusi. Laskumine toimus üheksa meetri sügavusele. Erdman koos 22-mehelise ekipaažiga viibis vee all 18 tundi. Jaanuaris 1872 ülendati Erdman kontradmiraliks ja määrati Balti laevastiku nooremflagmaniks. 1875. aastal määrati ta Primorje oblasti sõjakuberneriks. 21. juunil (vkj 9. juunil) 1880 määrati Erdman Tallinna sadama komandöriks. Jaanuaris 1883 esitas ta seoses tervise halvenemisega errumineku palve. Ta suri kolm päeva enne ametist vabastamist. Vabastamiskäskkirjas (12. veebruar (vkj 31. jaanuar) oli kirjas, et koos vabastamisega kaasnes viitseadmirali auaste.
Helle Põld

Helle Põld (1928–1987) oli eesti klaasikunstnik. Ta lõpetas 1953. aastal Eesti Riikliku Kunstiinstituudi ning töötas seejärel Muhhina nimelises Leningradi kõrgemas kunsttööstuskoolis õppejõuna ja aastast 1956 Leningradi Kunstilise Klaasi tehases. Helle Põld on loonud näiteks: Vaas "Elektrifitseerimine" (1967) Komplekt "Kokteil" (1973) Komplekt "Magnoolia" (1975) "Helle Põld". ETDM. Vaadatud 28. aprillil 2023. Eesti NSV Riiklik Kunstiinstituut 1914–1964. Tallinn: Eesti NSV Kunst. 1964. Lk 153. Каталог выставки стекла Х. Пыльд (vene). Москва: Советский художник. 1979. Ingliskeelne artikkel – "Electrification" vase
Mõõnaste

Mõõnaste on küla Viljandi maakonnas Mulgi vallas. Enne Eesti omavalitsuste haldusreformi 2017. aastal kuulus küla Halliste valda. Küla asub Õisu järve ürgoru idakaldal. Ürgoru jalami, Õisu järve ja Rimmu jõe vahele jääb marjarohke turbaraba. Küla läänepiiril voolab Kõpu jõgi ja kulgeb Õisu järve idakallas. Küla lõunaosast voolab läbi Vidva oja ja suubub küla piiril Õisu järve. Enne 1975. aastat läbis küla kitsarööpmeline raudtee, mis ühendas Viljandit ja Mõisaküla. Lähim raudteepeatus oli 4 kilomeetri kaugusel Loodis, kus on veel säilinud kunagine raudteehoone. Raudteest on säilinud raudteetammid ning üle ojade suunduvad väikesed sillad ning teatud lõikudel on alles kunagised sidepostid, mida külanoored on läbi aegade kasutanud turnimiseks. Endisi talukohti märgistavad siiani võimsad elujõus tammed ning mõningad ilupõõsad, mis kunagi sirgusid taluõuel. Möödunud aegade Mõõnaste mulkide rikkustest annavad aimdust savist majade varemed kivivõlvidega suurte keldritega näiteks Raudsepa ja Tõntsu talus. Mõõnaste küla Tõntsu talu karjamaa sees on üks veikene mägi, arvata pooleteist-kaks sülda kõrge ja kaks-kaks pool vakamaad ümbert mööda. Seda kohta kutsutakse Katimäeks ja vanarahvas kuulukse kõnelevat, et selle mäe ümberkaudu muistsel ajal Kati rahvas olla elanud, kus nad siis selle mäe peal pidusid pidamas käinud. Katimäe lähedalt jookseb üks veikene oja mööda, mida Lõksiojaks kutsutakse. Muistsel ajal, kui vanapagan Õisu järve lõunapoolsest otsast kiviteed tahtnud üle teha ja selle tarvis iga ööse kiva ja mulda hulgal kokku kannud, tulnud tal ühel öösel natukene viivitust, nii et ta seekord oma öötööga jänni jäänud. Ei saanud nii palju ära teha, kui seda oli teinud teistel öödel. See jännijäämine vihastanu Vanapaganat nii, et ta üle aja, see on, pääle päikesetõusu veel tööd mõtlenud edasi teha. Kui niiviisi vanapagan üle keelatud aja, pääle päikesetõusu hoolega tööd edasi teinud, ei pannud ta töötuhinas tähelegi, et temale liginenud must hirmuäratav kõuepilv. See kohutanud vana-kõsu nii väga, et ta kohe minema pühkinud, et pikse ja kõue eest põgeneda. Aga ikkagi jäänud ta hädasse ja pikse esimene sähvak lendanud märgist mööda - just vanapagana ligidale maa sisse. Nüüd katsunud Vanapagan kiiremini põgeneda, et eluga pääseda. Parajaste juhtunud sääl lähedal olema suur lõpmata lai ja kõrge kivi, selle alla põgenenud vanapagan. Kui ta parajaste varjul olnud, kõmmutanud pikne mitu pauku kivi pihta, nii et see mitmes tükiks purunes. Vanapagan saanud valimata valu, mis hirmus ja haavatult pääsenud ta veel eluga pikse ja kõue käest. Vanapagana kokku kannetud prügi ja muld aseneb tänapäevani mäena Õisu järve lõunapoolse nurga juures, kuna purunenud kivi alles Loodi mõisa lähedal Mõõnaste küla nurmedel vedeleb, millest rahvas tänapäevani palju räägib. Jaanikilda rahn Statistikaameti statistika andmebaas, vaadatud 28.04.2024. Eesti haldus- ja asustusjaotuse klassifikaator, vaadatud 9.06.2014. Kõpu jõgi Eesti looduse infosüsteemis (vaadatud 19.08.2016) Eesti folkloorid Eesti folkloorid
Voldemar Soiver

Voldemar Soiver (27. november 1927– 6. veebruar 1997) oli eesti klaasikunstnik. Voldemar Soiver lõpetas Eesti NSV Riikliku Kunstiinstituudi Maks Roosma õpilasena 1955. aastal. Ta töötas Järvakandi tehases, Tarbeklaasis, Djatkovo kristallitehases ja 1963–1967 tehases "Krasnõi Gigant". Alates 1967. aastast ja pensionile jäämiseni 1987. aastal, töötas Voldemar Soiver Penza kunstikooli õppejõuna. 1978. aastal toimus isikunäitus Penza kunstigaleriis. EKABL "Voldemar Soiver". ETDM. Vaadatud 28. aprillil 2023. Näituse kataloog. Вольдемар Сойвер. Стекло. 1978 (vene). Пензенская правда. 1977. Eesti NSV Riiklik Kunstiinstituut 1914–1964. Tallinn: Eesti NSV Kunst. 1964. Lk 153.
Wilhelm Bauer

Sebastian Wilhelm Valentin Bauer (23. detsember 1822 Dillingen an der Donau – 20. juuni 1875 München) oli saksa insener, esimeste Saksa allveelaevade konstruktoreid. 1848. aastal teenides Schleswig-Holsteinis kavandas Bauer esmakordselt allveelaevade kasutamist rannakaitses. Tema 1850. aastal ehitatud Brandtaucher oli esimene Saksa allveelaev (laev uppus, 1887. aastal tõsteti üles ja restaureerituna sai sellest muuseumieksponaat), Teine allveelaev, Seeteuffel ehitati Venemaa keisririigi tellimusel 1856. aastal Peterburis. Laev oli 15,8 m pikk. Ekipaažis 8–13 meremeest. Allveelaevaga tehti 133 edukat laskumist. 1960. aastal nimetati Bundesmarine allveelaev Wilhelm Baueri järgi. Tänapäeval on see muuseumilaev. Brandtaucheri joonised Laeva ülestõstmine Brandtaucher muuseumieksponaadina Dresdenis Allveelaev Wilhelm Bauer
Kehra vapp

Kehra vapp on Eestis Harju maakonnas asuva Kehra linna endine vapp. Vapp oli kasutusel 8. oktoobrist 1993. aastal kuni 2002. aastani, mil senisest Kehra linnast ja Anija vallast moodustati uus omavalitsusüksus Anija vald, kus on kasutusel Anija valla vapp ja lipp. Hõbedasel kilbil punane vesiratas, selle all kolm lainelõikelist sinist varrast. Kehra lipp
Haagi Kuninglik Konservatoorium

Haagi Kuninglik Konservatoorium (hollandi keeles Koninklijk Conservatorium, KC) on tantsu- ja muusikakõrgharidust andev konservatoorium Haagis. Konservatooriumi asutas 1826. aastal kuningas Willem I ja see on Hollandi vanim konservatoorium. Alates 2021. aasta septembrist tegutseb see Haagi kesklinnas Amare etenduskunstide majas. https://thenaf.org/royal-conservatoire-the-hague/ Koduleht (inglise keeles)
Pedro Porro

Pedro Antonio Porro Sauceda (sündinud 13. septembril 1999 Don Benitos) on Hispaania jalgpallur, kes mängib paremkaitsja või parema äärepoolikuna Inglismaa Premier League'i klubis Tottenham Hotspur ja Hispaania jalgpallikoondises. 2017. aasta augustis sõlmis ta lepingu Hispaania klubiga Girona. Hooajal 2017/18 debüteeris ta Hispaania tugevuselt kolmandas liigas Girona reservmeeskonnas Peralada. Girona põhimeeskonnas debüteeris ta 28. novembril 2017 Hispaania karikavõistluste mängus Levante vastu. Hispaania kõrgliigas debüteeris Porro Girona põhimeeskonnas 17. augustil 2018 mängus Valladolidi Reali vastu. Hooajal 2018/19 kuulus Porro Girona põhikoosseisu ning sai Hispaania kõrgliigas kirja 32 mängu. 2019. aasta augustis sõlmis Porro lepingu Inglismaa klubiga Manchester City. Hooajal 2019/20 oli Porro laenul Hispaania kõrgliigaklubis Valladolidi Real. 2020. aasta augustis läks Porro Manchester Cityst laenule Portugali kõrgliigaklubisse Lissaboni Sporting. Hooajal 2020–21 tuli ta Sportinguga Portugali meistriks. Hooaegadel 2020/21 ja 2021/22 valiti Porro Portugali kõrgliiga hooaja sümboolsesse koosseisu. 2022. aasta mais sõlmis Porro Sportinguga püsiva lepingu. 2023. aasta jaanuaris läks Porro Sportingust laenule Tottenham Hotspuri. Inglismaa kõrgliigas debüteeris Porro 11. veebruaril 2023 mängus Leicester City vastu. Esimese värava lõi ta liigas sama aasta 18. märtsil mängus Southamptoni vastu. Hispaania jalgpallikoondises debüteeris Porro 28. märtsil 2021 MM-i valikmängus Gruusia vastu. Sporting CP Primeira Liga: 2020–21 Taça da Liga: 2020–21, 2021–22 "El Manchester City fixta Pedro Porro" (katalaani). Girona FC. 8. august 2019. Originaali arhiivikoopia seisuga 18. aprill 2021. Vaadatud 8. augustil 2019. "Porro signs from Sporting". Tottenham Hotspur F.C. 31. jaanuar 2023. Originaali arhiivikoopia seisuga 31. jaanuar 2023. Vaadatud 31. jaanuaril 2023.  Pedro Porro – pildid, videod ja helifailid Wikimedia Commonsis Pedro Porro Tottenham Hotspuri kodulehel
Ivan Aleksandrovski

Ivan Fjodorovitš Aleksandrovski (vene keeles Иван Фёдорович Александровский; 1817 Miitavi – 12. september 1894 Peterburi) oli vene kunstnik, fotograaf, leiutaja ja insener. Õuenõunik (1871) Tema leiutiste seas oli torpeedo (1865) ja Venemaa keiserliku laevastiku esimene mehaanilise ajamiga allveelaev (ehitatud Balti laevatehases 1866), milles töövedelikuna kasutati suruõhku. Aleksandrovski allveelaev oli toona suurim maailmas (pikkus 33 m). Ekipaaži suurus oli 23 meremeest. Laeva komandör oli Otto Paul von Krusenstern. Elu lõpus, kulutanud kogu oma säästud leiutistele, läks Aleksandrovski täielikult pankrotti. Ametivõimudele tehtud pöördumised jäid vastuseta. Raskesti haige Aleksandrovski paigutati ühte Peterburi vaestehaiglasse. Seal ta ka septembris 1894 77-aastaselt suri. Püha Vladimiri IV järgu orden (1866) Püha Vladimiri III järgu orden Krimmi lõunarannik. Simejiz. Koš-Kaja mägi (1887) Vene sõjaväelaager Gunibi lähedal (1895) Gunibi vaade (1890. aastad) Иван Александровский – гений, опередивший время. diletant.media
Samuel Kňažko

Samuel Kňažko (sündinud 7. augustil 2002 Trenčínis) on Slovakkia jäähokimängija, kes mängib kaitsjana American Hockey League'i (AHL) klubis Cleveland Monsters. Ta alustas jäähoki mängimist kodulinnaklubis Trenčíni HK Dukla. 2018. aastal liitus ta Soome klubiga HC TPS ning asus seejärel mängima klubi noortevõistkondades. 2020. aastal valis Columbus Blue Jackets ta NHL-i draft '​is 78. valikuna. 2021. aasta juunis sõlmis ta Blue Jacketsiga kolmeaastase lepingu. Hooajal 2021/22 mängis Kňažko noorteliiga Western Hockey League'i (WHL) klubis Seattle Thunderbirds. Hooajal 2022/23 debüteeris ta AHL-is Blue Jacketsi tütarklubis Cleveland Monsters. NHL-is tegi Kňažko debüüdi põhihooaja eelviimases mängus 13. aprillil 2023 Pittsburgh Penguinsi vastu. 2022. aasta taliolümpiamängudel võitis Kňažko Slovakkia jäähokikoondisega pronksmedali. "CBJ sign 2020 pick Samuel Knazko to three-year ELC". nhl.com/bluejackets. Columbus Blue Jackets. 9. juuni 2021. Vaadatud 9. juunil 2021. https://www.espn.com/nhl/player/gamelog/_/id/4697720 (vaadatud 28.4.2023) Samuel Kňažko NHL.com lehel Samuel Kňažko hockeydb.com lehel
Eesti noorte akordioniorkester

Eesti Noorte Akordioniorkester on Eestis tegutsev akordioniorkester. Orkester on tegutsenud 2022. aasta juunist ning on Eesti ainus aktiivne akordioniorkester. Orkester koosneb paljude erinevate Eesti muusikakoolide akordioni õpilastest. Alates 2022 Mikk Langeproon Alates 2022 Kristel Laas Eesti Akordioniliidu Facebook
Meta Lukk

Meta Lukk (ka Meeta Lukk) on eesti päritoluga klaasikunstnik. Ta lõpetas 1958. aastal Eesti NSV Riikliku Kunstiinstituudi klaasehistöö erialal ja töötas peakunstnikuna Sverdlovi-nimelises klaasivabrikus Zolotkovos Vladimiri oblastis. Klaasikunst ja -disain Eesti NSV Riiklik Kunstiinstituut 1914–1964. Tallinn: Eesti NSV Kunst. 1964. Lk 153. Teder, Inge (27. märts 1970). "Klaasikunst täna ja homme". Sirp ja Vasar. Lk 8.
Ramsi

Ramsi on alevik Viljandi vallas Viljandi maakonnas. Külast voolab läbi Sinialliku oja. Ramsi lähedal Sinialliku külas asuvad Sinialliku järv ja Sinialliku linnamägi. Kuni 2013. aastani kuulus Ramsi Pärsti valda. Maa-amet, vaadatud 21.11.2020. Statistikaameti statistika andmebaas, vaadatud 30.05.2024. Eesti haldus- ja asustusjaotuse klassifikaator, vaadatud 9.06.2014.
Heimtali

Heimtali on küla Viljandi maakonnas Viljandi vallas. Heimtalis tegutseb Eesti suurim sporthobuste kasvatamise ja aretamise firma. Looduslikult kaunis kohas asub ka Heimtali viinaköök, mis on ehitatud 1832. aastal. Kuni 2013. aastani kuulus küla Pärsti valda. Heimtali viinaköök Heimtali vallakooli hoone Heimtali veski Heimtali mõis Heimtali õpperada Maa-amet, vaadatud 21.11.2020. Statistikaameti statistika andmebaas, vaadatud 1.06.2024. Eesti haldus- ja asustusjaotuse klassifikaator, vaadatud 9.06.2014.